આ ઘટના અંગે વિગતે વાત કરીએ તો અમદાવાદની એક ન્યૂઝ ચેનલમાં ફરજ બજાવતી મહિલા પત્રકાર અને તેમના કેમેરામેન તરણેતરના મેળાનું કવરેજ કરવા અમદાવાદથી ગયા હતા. શુક્રવારની રાત્રે આશરે નવ વાગ્યાના સુમારે તેઓ મેળામાંથી અમદાવાદ પરત ફરી રહ્યા હતા, ત્યારે હાઈવે ઉપર તેમની કાર પાછળ આવી રહેલી એક પોલીસ જીપનો ડ્રાઈવર સતત હોર્ન મારી રહ્યો હતો. જેને પગલે ટીવી ટીમના ડ્રાઈવરે તેને સાઈડ આપતા ઓવરટેક કરી રહેલી પોલીસ જીપમાં બેઠેલા અધિકારીએ ડ્રાઈવરને ગાળો આપી હતી. આ દરમિયાન અન્ય એક કારને પણ ઓવરટેક કરી ત્યારે તેમાં બેઠેલી મહિલા સામે પોલીસે ગંદા ઈશારા કર્યા હતા.